זהרא נעמתי

זהרא נעמתי (בפרסית: زهرا نعمتی ; נולדה ב-30 באפריל 1985) היא קשתית איראנית פאראלימפית ואולימפית. בתחילת דרכה התחרתה בטקוואנדו, אך בעקבות פציעתה בתאונת דרכים נאלצה לפרוש מתחום זה. במשחקים הפאראלימפיים לונדון (2012) זכתה בשתי מדליות, במדליית זהב אישית ובמדליית ארד קבוצתית. היא הוסמכה להתחרות באולימפיאדת הקיץ של 2016 וגם באולימפיאדת הנכים של 2016.

חייה האישיים
נעמתי נולדה בכרמאן, איראן. בשנת 2003 נפצעה בתאונת דרכים אשר הותירה אותה עם פגיעות בעמוד השדרה ושיתוק של שתי הרגליים.

קריירת הספורט
לפני פציעתה הייתה נעמתי בדרגת חגורה שחורה בטאקוונדו. היא "תפסה חץ וקשת" בשנת 2006 ובתוך שישה חודשים סיימה במקום השלישי באליפות לאומית, נגד ספורטאים שאינם נכים, באירועי para-archery כאשר היא מתחרה בסיווג W2.

 לונדון 2012 
נעמתי נבחרה לייצג את איראן במשחקים הפאראלימפיים בקיץ 2012, שנערכו בלונדון, בריטניה, שם זכתה בשתי מדליות והפכה לאישה האיראנית הראשונה שזכתה במדליית זהב במשחקים האולימפיים או במשחקים הפאראלימפיים. במקצה הקשתות על כיסא הגלגלים  ליחידים (W1 / W2) היא הציבה ניקוד של 613 בסיבוב והשיגה עלייה אוטומטית לסיבוב 16 שבו היא ניצחה את מריאנגלה פרנה מאיטליה 0–6. ברבע הגמר היא הביסה את גיזם גיריסמן מטורקיה, שוב בתוצאה 0–6 והתקדמה למשחק על מדליית הזהב בעקבות זכייתה בחצי הגמר נגד האיטלקייה ורוניקה פלורנו בתוצאה 0–6. נעמתי התמודדה מול אליסבטה מיז'אנו מאיטליה בגמר והשיגה את מדליית הזהב עם ניצחון 3–7.

היא הקדישה את מדליית הזהב שלה ל"כל האנשים שהתפללו עבורי כדי להשיג הצלחה זו".

במקצה הנשים לקבוצות , נעמתי הייתה חלק מהקבוצה האיראנית לצד ראזיה שיר מחאמי וזאהרה ג'אוואנמרד. הם ניצבו במקום השני עם 1646 נקודות וניצחו את צ'כיה ברבע הגמר. בחצי הגמר הקבוצה האיראנית הפסידה לדרום קוריאה בתוצאה 186–192, אך המשיכה להביס את איטליה 184–188 בקרב על מדליית הארד וכך נעמתי השיגה את המדליה השנייה שלה במשחקים.

 אליפות העולם בקשתות-נכים (בנגקוק 2013) 
באליפות העולם לקשתות-נכים  לשנת 2013, שהתקיימה בבנגקוק, תאילנד, היא זכתה במדליית הזהב במקצה הנשים ליחידות W2, ובמדליית ארד במקצה הנשים לנבחרות W1.

 ריו 2016 
 422 × 599 pixelspx|ממוזער|שמאל|זהרא נעמתי בראש המשלחת האיראנית בעת טקס פתיחת המשחקים האולימפיים בריו דה ז'ניירו 2016
בשנת 2015 נעמתי עשתה היסטוריה על ידי הבטחת השתתפותה גם במשחקים האולימפיים וגם במשחקים הפראלימפיים בקיץ 2016 בריו דה ז'ניירו, ברזיל. היא העפילה אל המשחקים האולימפיים על ידי זכייה במדליית כסף באליפות אסיה 2015 (archery) ולמשחקים הפראלימפיים על ידי הזכייה במדליית זהב באליפות אסיה 2015 (Para-Archery). היא הקשתית הראשונה אשר זכתה להשתתף בשתי התחרויות הללו באותה שנה מאז שנת 1996, אז עשתה זאת האיטלקייה פאולה פאנטאו. בינואר 2016 היא נבחרה לשאת את הדגל של הקבוצה האיראנית במהלך מצעד האומות בטקס פתיחת האולימפיאדה בקיץ 2016.

במשחקים האולימפיים נעמתי השתתפה במקצה הנשים ליחידות והודחה בסיבוב הראשון. זאת לאחר שסיימה בדירוג ה-49 עם ציון של 609 כשהובסה על ידי הרוסיה אינה סטפאנובה בסיבוב 32. לעומת זאת במשחקים הפאראלימפיים זכתה נעמתי במדליית זהב במקצה ליחידות ובמדליית כסף במקצה לצוותים.

קישורים חיצוניים

 זהרא נעמתי כתבה באתר pars today
 זהרא נעמתי בתחרות פראלימפית באירן
 מצגת תמונות באתר יוטיוב

הערות שוליים

קטגוריה:קשתיות
קטגוריה:משתתפות אולימפיאדת ריו דה ז'ניירו (2016)
קטגוריה:משתתפות המשחקים הפאראלימפיים ריו דה ז'ניירו (2016)
קטגוריה:משתתפות המשחקים הפאראלימפיים לונדון (2012)
קטגוריה:נושאי דגל איראן באולימפיאדה
קטגוריה:ילידות 1985
קטגוריה:ספורטאיות איראניות
קטגוריה:אלופות פאראלימפיות
קטגוריה:לוחמות טאקוונדו